

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:427/2017** **ΑΔΑ: Ω8ΚΙΩΨΑ-ΖΘ4**

**ΘΕΜΑ:** «Καταγγελία μίσθωσης για το αριθμ. 2 Δημοτικό Κατάστημα της Πλατείας

Σκουφά»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 5ο τακτικό θέμα της ημερήσιας διάταξης «Καταγγελία μίσθωσης για το αριθμ. 2 Δημοτικό Κατάστημα της Πλατείας Σκουφά» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε:

Με το αριθ. 5431/27-3-2014 συμφωνητικό μίσθωσης ο Δήμος εκμίσθωσε στον Μαλωνά Εμμανουήλ του Αντωνίου, το αρίθμ. 2 Δημοτικού Καταστήματος της πλατείας Σκουφά για χρονικό διάστημα 12 ετών από 27/3/2014 έως 26/3/2026, έναντι μηνιαίου μισθώματος €355,00 (τριακόσια πενήντα πέντε ευρώ) πλέον τέλος χαρτοσήμου 3,6%.

Ο μισθωτής για τους λόγους που αναπτύσσει στην με αρ.πρωτ. 24363/30-6-2017 αίτησή του, την οποία σας επισυνάπτουμε, καταγγέλλει τη μίσθωση και δηλώνει ότι αποχωρεί από το μίσθιο πριν τη λήξη της συμφωνημένης διάρκειας.

Εισηγούμαστε τη σύναψη συμφωνητικού συναινετικής λύσης μίσθωσης και τη διενέργεια δημοπρασίας για την εκ νέου εκμίσθωση του ως άνω καταστήματος, παραπέμποντας το θέμα στην Οικονομική Επιτροπή για τη σύνταξη των όρων της διακήρυξης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

**Α.-** Την σύναψη συμφωνητικού συναινετικής λύσης μίσθωσης για το αριθμ. 2 Δημοτικό Κατάστημα της Πλατείας Σκουφά μεταξύ του Δήμου Αρταίων και του Μαλωνά Εμμανουήλ του Αντωνίου.

Β.- Τη διενέργεια δημοπρασίας για την εκ νέου εκμίσθωση του με αριθμ.2 δημοτικού καταστήματος της Πλατείας Σκουφά.

Γ.- Παραπέμπει το θέμα στην Οικονομική Επιτροπή για τη σύνταξη των όρων της διακήρυξης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 427/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*