

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:421/2017** ΑΔΑ: ΩΨΠΙΩΨΑ-1ΞΜ

**ΘΕΜΑ:** «Τροποποίηση της αριθμ. 208/2017 απόφασης του Δημοτικού Συμβουλίου»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος εισηγούμενος το 17ο έκτακτο θέμα της ημερήσιας διάταξης «Τροποποίηση της αριθμ. 208/2017 απόφασης του Δημοτικού Συμβουλίου» έδωσε το λόγο στον αρμόδιο αντιδήμαρχο κ. Σιαφάκα , ο οποίος παίρνοντας το λόγο είπε:

Με την αρίθμ. 208/2017 απόφαση Δημοτικού Συμβουλίου εγκρίθηκε η διενέργεια πλειοδοτικής δημοπρασίας για την εκποίηση του συνόλου των εγκαταλελειμμένων οχημάτων που θα περισυλλεγούν από σημεία του Δήμου για χρονικό διάστημα δύο (2) ετών με δυνατότητα παράτασης για ένα επιπλέον έτος.

Με την με αρ.πρωτ. 9339/30-5-2014 σύμβαση εργασίας συλλογής εγκαταλελειμμένων οχημάτων που είχαμε υπογράψει με τον κ. Παππά Δημήτριο του Βασιλείου, η διάρκεια της οποίας έληγε 31/12/2016, δινόταν η δυνατότητα επέκτασης-ανανεώσης της σύμβασης για άλλο ένα έτος ήτοι μέχρι 31/12/2017, εάν και εφόσον το επιθυμούν αμφότεροι οι συμβαλλόμενοι, με απόφαση Δημοτικού Συμβουλίου.

Σύμφωνα με τα ανωτέρω και κατόπιν και της με αρ.πρωτ. 40987/14-12-2016 αίτησης του κ. Παππά Δημητρίου περί της πρόθεσής του για ανανέωση της σύμβασης, καλείται το Δημοτικό Συμβούλιο να προβεί την τροποποίηση της υπ’αρίθμ. 208/2017 απόφασης Δημοτικού Συμβουλίου ως προς το αποφασιστικό μέρος της και αντί για διενέργεια πλειοδοτικής δημοπρασίας να αποφασίσει την επέκταση-ανανέωση της ήδη υπάρχουσας σύμβασης έως 31/12/2017.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία Κοσμάς Ηλίας, Παπαλέξης Ιωάννης, Βλάρας Γρηγόριος, Κιτσαντά Ευαγγελίτσα και Ξυλογιάννης Άγγελος δήλωσαν παρών

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α. Την τροποποίηση της αριθμ. 208/2017 προηγούμενης απόφασής του ως προς το αποφασιστικό μέρος και αντί για διενέργεια πλειοδοτικής δημοπρασίας, εγκρίνει την επέκταση-ανανέωση έως 31/12/2017, της με αρ.πρωτ. 9339/30-5-2014 σύμβασης με τον κ. Παππά Δημήτριο του Βασιλείου, σύμφωνα με την οποία δινόταν η δυνατότητα επέκτασης-ανανέωσής της, για άλλο ένα έτος μετά τη λήξη της.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 421/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*