

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:422/2017** **ΑΔΑ: 6Θ4ΣΩΨΑ-ΘΡΕ**

**ΘΕΜΑ:** «Έγκριση συνδιοργάνωσης εκδήλωσης «Γιορτή σαρδέλας με το Σύλλογο

γυναικών Δήμου Αμβρακικού και τον Μοπρφωτικό Σύλλογο Ανέζας και έγκριση

πραγματοποίησης δαπάνης και διάθεση δαπάνης για την συγκεκριμένη

εκδήλωση»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 18ο έκτακτο θέμα της ημερήσιας διάταξης «Έγκριση συνδιοργάνωσης εκδήλωσης «Γιορτή σαρδέλας με το Σύλλογο γυναικών Δήμου Αμβρακικού και τον Μοπρφωτικό Σύλλογο Ανέζας και έγκριση

πραγματοποίησης δαπάνης και διάθεση δαπάνης για την συγκεκριμένη εκδήλωση» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο ανέφερε τα εξής:

Με την υπ’ αριθμ. 24499/3-7-2017 αίτησή του, ο Σύλλογος Γυναικών Δήμου Αμβρακικού αιτήθηκε τη συμβολή του Δήμου Αρταίων στη «Γιορτή Σαρδέλας» που θα πραγματοποιηθεί στις 5 Αυγούστου 2017, μέσω μιας συνδιοργάνωσης.

Η συγκεκριμένη Γιορτή είναι μια ευκαιρία να αναδειχθούν τα προϊόντα της περιοχής μας και ακόμα περισσότερο η σαρδέλα του Αμβρακικού, η οποία θεωρείται κορυφαία σε γεύση και ποιότητα λόγω των ιδιαίτερων συνθηκών που επικρατούν στα νερά του Αμβρακικού Κόλπου. Τονίζεται ότι η διάθεση σαρδέλας και κρασιού στους παρευρισκόμενους θα είναι δωρεάν.

Το κόστος της εκδήλωσης προϋπολογίζεται στις πέντε χιλιάδες ευρώ (5.000€). Το ποσό που καλείται να προσφέρει ο Δήμος ανέρχεται στα χίλια ευρώ (1.000,00€) και θα καλύψει το κόστος της αγοράς ποτών για τους παρευρισκόμενους στην εκδήλωση. Οι άλλοι δύο συνδιοργανωτές (Σύλλογος Γυναικών Δήμου Αμβρακικού και Μορφωτικός Σύλλογος Ανέζας) θα αναλάβουν τις υπόλοιπες δαπάνες της εκδήλωσης: ενοικίαση καρεκλών και τραπεζιών αμοιβές καλλιτεχνών, ηχοφωτιστική κάλυψη, κόστος της αγοράς φαγητών, διαφήμιση έντυπο υλικό, κ.α.

Με το παρόν εισηγούμαστε

* την έγκριση συνδιοργάνωσης της εν λόγω εκδήλωσης με το Σύλλογο Γυναικών Δήμου Αμβρακικού και τον Μορφωτικό Σύλλογο Ανέζας.
* την έγκριση πραγματοποίησης δαπάνης ύψους χιλίων ευρώ (1.000,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση (αγορά ποτών). Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.
* Τη διάθεση δαπάνης ύψους χιλίων ευρώ (1.000,00€) για τη συνδιοργάνωση της εν λόγω εκδήλωσης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία Κοσμάς Ηλίας, Παπαλέξης Ιωάννης, Βλάρας Γρηγόριος, Κιτσαντά Ευαγγελίτσα και Ξυλογιάννης Άγγελος δήλωσαν παρών

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

**Α.-** Την έγκριση συνδιοργάνωσης της εν λόγω εκδήλωσης «Γιορτή Σαρδέλας» με το Σύλλογο Γυναικών Δήμου Αμβρακικού και τον Μορφωτικό Σύλλογο Ανέζας.

Το κόστος της εκδήλωσης προϋπολογίζεται στις πέντε χιλιάδες ευρώ (5.000€). Το ποσό που καλείται να προσφέρει ο Δήμος ανέρχεται στα χίλια ευρώ (1.000,00€) και θα καλύψει το κόστος της αγοράς ποτών για τους παρευρισκόμενους στην εκδήλωση. Οι άλλοι δύο συνδιοργανωτές (Σύλλογος Γυναικών Δήμου Αμβρακικού και Μορφωτικός Σύλλογος Ανέζας) θα αναλάβουν τις υπόλοιπες δαπάνες της εκδήλωσης: ενοικίαση καρεκλών και τραπεζιών αμοιβές καλλιτεχνών, ηχοφωτιστική κάλυψη, κόστος της αγοράς φαγητών, διαφήμιση έντυπο υλικό, κ.α.

Β.- Την έγκριση πραγματοποίησης δαπάνης ύψους χιλίων ευρώ (1.000,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί στο Δήμο Αρταίων από τη συνδιοργάνωση (αγορά ποτών). Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.

Γ.- Τη διάθεση δαπάνης ύψους χιλίων ευρώ (1.000,00€) για τη συνδιοργάνωση της εν λόγω εκδήλωσης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 422/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*