

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:406/2017** **ΑΔΑ: 6ΖΘΗΩΨΑ-Ε2Π**

**ΘΕΜΑ:** «Αναμόρφωση προϋπολογισμού χρήσης 2017 (Αριθ. 387/2017 Α.Ο.Ε)»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 2ο έκτακτο θέμα της ημερήσιας διάταξης «Αναμόρφωση προϋπολογισμού χρήσης 2017 (Αριθ. 387/2017 Α.Ο.Ε)» έθεσε υπόψη του Συμβουλίου την αρ. απόφαση της Οικονομικής Επιτροπής και στη συνέχεια έδωσε το λόγο στον Αντιδήμαρχο κ. Σιαφάκα για περαιτέρω διευκρινίσεις.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία Κοσμάς Ηλίας, Παπαλέξης Ιωάννης, Βλάρας Γρηγόριος, Κιτσαντά Ευαγγελίτσα και Ξυλογιάννης Άγγελος δήλωσαν παρών

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α. Την αναμόρφωση του προϋπολογισμού 2017 ως εξής:

1. Τη μεταφορά πίστωσης 11.650,00€ από το αποθεματικό κεφάλαιο ΚΑ -9111 στους εξής ΚΑ: α) 1.500,00€ στον ΚΑ 30-6021 «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)», β) 500,00 στον ΚΑ 30-6052 «Εργοδοτικές εισφορές υπαλλήλων με σύμβαση αορίστου χρόνου», γ) 7.500,00€ στον ΚΑ 10-6011 «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)», δ) 1.500,00€ στον ΚΑ 10-6051 «Εργοδοτικές εισφορές προσωπικού με σύμβαση Δημοσίου Δικαίου», ε) 500,00 € στον ΚΑ 35-6021 «Τακτικές αποδοχές (περιλαμβάνονται βασικός μισθός, δώρα εορτών, γενικά και ειδικά τακτικά επιδόματα)» και στ) 150,00 στον ΚΑ 35-6052 «Εργοδοτικές εισφορές υπαλλήλων με σύμβαση αορίστου χρόνου» προς ενίσχυση αυτών.
2. Τη μεταφορά πίστωσης 1.000,00€ από το αποθεματικό κεφάλαιο ΚΑ -9111 στον ΚΑ 00-6736 «Επιχορηγήσεις σε πολιτιστικούς συλλόγους και σωματεία» προς ενίσχυσή του.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 406/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*