

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:420/2017** **ΑΔΑ: ΩΚΜΓΩΨΑ-Φ16**

**ΘΕΜΑ:**«Έγκριση μελέτης εκτέλεσης του έργου «Βελτίωση προσβασιμότητας και

κατασκευή πεζοδρομίων στην Άνω πόλη»»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 16ο έκτακτο θέμα της ημερήσιας διάταξης «Έγκριση μελέτης εκτέλεσης του έργου «Βελτίωση προσβασιμότητας και κατασκευή πεζοδρομίων στην Άνω πόλη» έθεσε υπόψη την Τεχνική έκθεση της μελέτης η οποία έχει ως εξής:

Γενικά: Πρόκειται για κατασκευή πεζοδρομίων στην ΄Ανω πόλη (Βαλαώρα). Το μήκος των τμημάτων προς πεζοδρόμηση, είναι περίπου 880,0 μ.μ. και το πλάτος κυμαίνεται από 0,80 μ. έως 3,00 μ. Συγκεκριμένα και όπως φαίνεται και στον χάρτη του σχήματος 1 η κατασκευή αφορά την πεζοδρόμηση:

της οδού Στρατώνος (αρχίζοντας από το Ο.Τ. 318) και φθάνει μέχρι την διασταύρωση της με την οδό Άρη Βελουχιώτη και

της οδού Άρη Βελουχιώτη μέχρι την διασταύρωση της με την οδό Κομμένου.

Σημερινή κατάσταση: Πολλά τμήματα πεζοδρομίων των οδών Στρατώνος και Άρη Βελουχιώτη, αποσπασματικά και έμπροσθεν κάποιων ιδιοκτησιών, είναι πλήρως κατασκευασμένα με επίστρωση από γκρίζους κυβόλιθους. Οι πεζοδρομήσεις αυτές θα αφεθούν ως έχουν. Ακόμη, 1) τα κράσπεδα σε όλο το μήκος της μελέτης είναι κατασκευασμένα και 2) σε πολλά τμήματα της μελέτης, υπάρχει κατασκευασμένο δάπεδο πεζοδρομίου από σκυρόδεμα.

Ειδικά: Η μελέτη λαμβάνοντας υπόψη την υπάρχουσα κατάσταση και εκεί όπου υπάρχει δάπεδο σκυροδέματος αυτό επιστρώνεται με κυβόλιθους, στα τμήματα εκείνα όπου δεν υπάρχει επίστρωση. Οι κυβόλιθοι θα είναι γκρίζοι ή χρωματιστοί (κόκκινοι ή κίτρινοι), τοποθετημένοι σε ελεύθερο σχέδιο και εντός διαχωριστικών και χρωματιστών εγκάρσιων στο πεζοδρόμιο ζωνών. Ακόμη εκεί όπου εντός του πλάτους του πεζοδρομίου, υπάρχουν χόρτα και μπάζα γίνονται εκσκαφές, κατασκευάζεται δάπεδο από σκυρόδεμα πάχους 12 εκατοστών και τέλος επιστρώνεται με κυβόλιθους. Εκεί όπου υπάρχουν υψομετρικές διαφορές και είναι υπαρκτός ο κίνδυνος πτώσης, τοποθετείται μεταλλικό κιγκλίδωμα και στηθαίο ασφαλείας.

Δαπάνη: Το σύνολο της δαπάνης ανέρχεται στο ποσό των 119.100,00 με το Φ.Π.Α. και θα καλυφθεί από δαπάνες ΣΑΤΑ.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη Ν.3463/06, Ν.3852/10, το πρωτόκολλο παραλαβής και γενομένης ψηφοφορίας κατά την οποία ο κ. Κοσμάς Ηλίας, ο κ. Παπαλέξης Ιωάννης , ο κ.Βλάρας Γρηγόριος, η κα Κιτσαντά Ευαγγελίτσα και ο κ. Ξυλογιάννης Άγγελος ψήφισαν Παρών

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

**Α.-** Την έγκριση της μελέτης εκτέλεσης του έργου Βελτίωση προσβασιμότητας και κατασκευή πεζοδρομίων στην Άνω πόλη» προϋπολογισμού δαπάνης 119.100,00 με το Φ.Π.Α. που συντάχθηκε από την ΤΥΔ και θα καλυφθεί από δαπάνες ΣΑΤΑ .

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 420/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*