

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:408/2017** **ΑΔΑ: 7ΤΤΝΩΨΑ-8ΜΙ**

**ΘΕΜΑ:** «Έγκριση πραγματοποίησης δαπάνης για την πραγματοποίηση του 13ου Διάπλου

Αμβρακικού. Διάθεση δαπάνης για την πραγματοποίηση της εκδήλωσης»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος εισηγούμενος το 4ο έκτακτο θέμα της ημερήσιας διάταξης «Έγκριση πραγματοποίησης δαπάνης για την πραγματοποίηση του 13ου Διάπλου Αμβρακικού. Διάθεση δαπάνης για την πραγματοποίηση της εκδήλωσης» έδωσε το λόγο στον Αντιδήμαρχο κ. Χαρακλιά ο οποίος παίρνοντας το λόγο είπε:

Ο Δήμος Αρταίων, συνεχίζοντας την προσπάθειά του να αναδείξει τον πλούτο της περιοχής μας, οργανώνει για μία ακόμα χρονιά τον «Διάπλου Αμβρακικού», εμπλουτίζοντας την αθλητική εκδήλωση με επιπλέον παράλληλες δραστηριότητες.

Όσον αφορά στο Διάπλου: πρόκειται για τον 13ο Διάπλου Αμβρακικού, ο οποίος έχει συνδεθεί στενά με την προώθηση μηνυμάτων σχετικά με την προστασία του Αμβρακικού Κόλπου και της χλωρίδας και πανίδας της ευρύτερης περιοχής.

Ο Διάπλους έχει προγραμματιστεί για το Σάββατο 29 και την Κυριακή 30 Ιουλίου 2017, με αφετηρία το λιμάνι της Βόνιτσας (7.30 π.μ.) και τερματισμό στο γραφικό λιμάνι της Κορωνησίας (12.30 μ.μ.).

Αναλυτικά το πρόγραμμα των εκδηλώσεων έχει ως εξής:

**ΣΑΒΒΑΤΟ 29 ΙΟΥΛΙΟΥ 2017**

10:00 Εκδήλωση για την προστασία του Αμβρακικού Κόλπου

18:00 Έναρξη αγώνων beach soccer στην Κορωνησία

19:00 Επίδειξη και αγώνες kite surfing

22:30 Beach party (με τη λήξη των αγώνων beach soccer)

**ΚΥΡΙΑΚΗ 30 ΙΟΥΛΙΟΥ 2017**

07:30 Έναρξη 13ου Κολυμβητικού Διάπλου Αμβρακικού

08:30 Έναρξη κολυμβητικών αγώνων ακαδημιών

09:45 Επίδειξη αγώνα water polo

11:00 Τερματισμός 13ου Κολυμβητικού Διάπλου και απονομές

Ήδη έχουν δηλώσει ενδιαφέρον συμμετοχής είκοσι αθλητές και έχει προηγηθεί επικοινωνία με ιδιοκτήτες σκαφών που θα παρέχουν συνοδεία στους αθλητές και συνδρομή, εφόσον αυτό ζητηθεί.

Οι δαπάνες της εν λόγω εκδήλωσης υπολογίζονται στις 6.800,00€ και αναλύονται στον ακόλουθο πίνακα:

|  |  |
| --- | --- |
| **ΕΙΔΟΣ ΔΑΠΑΝΗΣ** | **ΠΟΣΟ** |
| Διαφήμιση (Μ.Μ.Ε.) | 2.120,00€ |
| Οργάνωση αγώνα (υποδομή γηπέδων – μετάλλια – κύπελα – αναμνηστικά – αψίδα – σήμανση και ασφάλεια χώρου) κ.λ.π. | 3.880,00€ |
| Ηχητική / φωτιστική κάλυψη | 600,00€ |
| Έντυπο υλικό (αφίσες – προσκλήσεις) | 200,00€ |
| **ΣΥΝΟΛΟ** | **6.800,00€** |

Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.

Προτείνεται:

Η έγκριση οργάνωσης του 13ου Διάπλου Αμβρακικού από το Δήμο Αρταίων.

η έγκριση πραγματοποίησης δαπάνης ύψους 6.800,00€ σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, για την πραγματοποίηση εκδηλώσεων για τον 13ο Διάπλου Αμβρακικού, η οποία αναλύεται στον ακόλουθο πίνακα:

|  |  |
| --- | --- |
| **ΕΙΔΟΣ ΔΑΠΑΝΗΣ** | **ΠΟΣΟ** |
| Διαφήμιση (Μ.Μ.Ε.) | 2.120,00€ |
| Οργάνωση αγώνα (υποδομή γηπέδων – μετάλλια – κύπελα – αναμνηστικά – αψίδα – σήμανση και ασφάλεια χώρου) κ.λ.π. | 3.880,00€ |
| Ηχητική / φωτιστική κάλυψη | 600,00€ |
| Έντυπο υλικό (αφίσες – προσκλήσεις) | 200,00€ |
| **ΣΥΝΟΛΟ** | **6.800,00€** |

Τη διάθεση του ποσού των 6.800,00€ για την πραγματοποίηση των εκδηλώσεων στα πλαίσια του 13ου Διάπλου Αμβρακικού

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία Κοσμάς Ηλίας, Παπαλέξης Ιωάννης, Βλάρας Γρηγόριος, Κιτσαντά Ευαγγελίτσα και Ξυλογιάννης Άγγελος δήλωσαν παρών

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α. Την έγκριση οργάνωσης του 13ου Διάπλου Αμβρακικού από το Δήμο Αρταίων.

Β.- Την έγκριση πραγματοποίησης δαπάνης ύψους 6.800,00€ σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, για την πραγματοποίηση εκδηλώσεων για τον 13ο Διάπλου Αμβρακικού, η οποία αναλύεται ως κατωτέρω:

|  |  |
| --- | --- |
| **ΕΙΔΟΣ ΔΑΠΑΝΗΣ** | **ΠΟΣΟ** |
| Διαφήμιση (Μ.Μ.Ε.) | 2.120,00€ |
| Οργάνωση αγώνα (υποδομή γηπέδων – μετάλλια – κύπελα – αναμνηστικά – αψίδα – σήμανση και ασφάλεια χώρου) κ.λ.π. | 3.880,00€ |
| Ηχητική / φωτιστική κάλυψη | 600,00€ |
| Έντυπο υλικό (αφίσες – προσκλήσεις) | 200,00€ |
| **ΣΥΝΟΛΟ** | **6.800,00€** |

Γ.- Τη διάθεση του ποσού των 6.800,00€ για την πραγματοποίηση των εκδηλώσεων στα πλαίσια του 13ου Διάπλου Αμβρακικού

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 408/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*