

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:431/2017** **ΑΔΑ: ΩΒΟ3ΩΨΑ-ΣΣΞ**

**ΘΕΜΑ:** «Έγκριση μελέτης του έργου «Βελτιώσεις συντηρήσεις δημοτικής οδοποιίας

Δήμου Αρταίων ΔΕ Αρταίων»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 9ο τακτικό θέμα της ημερήσιας διάταξης «Έγκριση μελέτης του έργου «Βελτιώσεις συντηρήσεις δημοτικής οδοποιίας Δήμου Αρταίων ΔΕ Αρταίων» έθεσε υπόψη του Συμβουλίου την τεχνική έκθεση της ανωτέρω μελέτης στην οποία αναφέρεται:

1. **Γενικά**

Η μελέτη αφορά τη βελτίωση και ασφαλτόστρωση υφιστάμενων αγροτικών οδών της Δ.Ε. Αρταίων. Ο αρχικός κλάδος ΑΒ μήκους 2,1km ξεκινάει από το κλειστό αθλητικό κέντρο Τ9 και καταλήγει λίγο πριν τη Γαβριά. Εκεί συναντά το σκέλος ΒΓ μήκους 0,75km και ανεβαίνει (σκέλος Γ-Δ) παράλληλα με τον αρχικό Α-Β μήκους 2,23km. Ενώνεται με τον Α-Β, με τις καθέτους 1 και 2 μήκους 0,43km και 0,38km αντίστοιχα. Επίσης παράλληλα με τον Α-Β και Γ-Β κατασκευάζουμε και το σκέλος Γ-Ε μήκους 2,36km.

Oι συντεταγμένες των σημείων όπως φαίνεται από την γενική οριζοντιογραφία είναι:

A: X=236622.48 Ψ=4334838.902

Β: X=236207.488 Ψ=4332795.575

Γ: X=236918.43 Ψ=4332703.316

Δ: X=236958.908 Ψ=4334906.831

Ε: X=237379.412 Ψ=4334740.610

1. **Ειδικότερα**

Πρόκειται για αγροτικούς δρόμους οι οποίοι παρουσιάζουν μεγάλο κυκλοφοριακό φόρτο εξαιτίας της συγκέντρωσης μεγάλου αριθμού κτηνοτροφικών και πτηνοτροφικών μονάδων, γεωργικών καλλιεργειών και βιοτεχνιών της πεδινής περιοχής του Δήμου Αρταίων. Η βελτίωση της οδικής υποδομής κρίνεται σκόπιμη διότι θα εξυπηρετεί ταχύτερα και ασφαλέστερα τις παραπάνω δραστηριότητες.

Ο υφιστάμενος δρόμος είναι διανοιγμένος και χαλικοστρωμένος με μέσο πλάτος υφιστάμενου οδοστρώματος 4.0μέτρα. Το πλάτος του νέου οδοστρώματος είναι 4,00μέτρα περίπου όπως φαίνεται στα σχέδια των τυπικών διατομών..

Θα επεκταθούν 8 υφιστάμενα τεχνικά (κιβώτιο 2\*4) με επέκταση 2,00 μέτρα το καθένα (1 δεξιά, 1 αριστερά) και 6 σωληνωτά από 4,00 μετρά το καθένα (2 δεξιά, 2 αριστερά), με τσιμεντοσωλήνα Φ100 τύπου καμπάνας.

Θα γίνουν όλες οι απαραίτητες χωματουργικές εργασίες (εκσκαφές-επιχώσεις), κατασκευή τεχνικών έργων, εξυγίανση, κατασκευή οδοστρωσίας (υπόβαση, βάση), κατασκευή ερεισμάτων και ασφαλτική στρώση.

1. **Οριζοντιογραφία**

Η οριζοντιογραφία της οδού αποτελείται από έξι (6) τμηματικά σχέδια στα οποία αποτυπώνονται τα όρια της ασφαλτοστρωμένης οδού.

1. **Μηκοτομή**

Η επιλογή της κατά μήκος τομής έγινε ώστε να ικανοποιεί τεχνικές προδιαγραφές. Στο σχέδιο της μηκοτομής αποτυπώνεται με πράσινη γραμμή το υψόμετρο του φυσικού εδάφους και με κόκκινη η ερυθρά του δρόμου.

1. **Επικλίσεις**

Στην ευθυγραμμία θα εφαρμοσθεί επίκλιση αμφικλινής 2,5% ενώ στο κέντρο των καμπυλών θα εφαρμοστεί μέγιστη επίκλιση μονοκλινής 4,5%.

1. **Μορφολογία εδάφους**

Κατά το μεγαλύτερο μήκος του υφιστάμενου δρόμου το έδαφος χαρακτηρίζεται ως γαιωημιβραχώδης.

Η οριζοντιογραφική και υψομετρική διαμόρφωση της οδού δεν απαιτεί την σύνταξη υδραυλικής µελέτης.

**7. Δαπάνη**

Ο προϋπολογισμός του έργου ανέρχεται στο ποσό των 929.000,00€ με την αξία του ΦΠΑ και στο ποσό των 749.193,55€ χωρίς την αξία του Φ.Π.Α.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

**Α.-** Την έγκριση της μελέτης του έργου: «Βελτιώσεις συντηρήσεις δημοτικής οδοποιίας Δήμου Αρταίων ΔΕ Αρταίων» πρ/σμού 929.000,00€ με την αξία του Φ.Π.Α., η οποία συντάχθηκε από την ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 431/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*