

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:429/2017** **ΑΔΑ: Ω43ΜΩΨΑ-Θ0Ν**

**ΘΕΜΑ:** «Έγκριση της αριθμ. 11/2017 απόφασης Εκτελεστικής Επιτροπής η οποία αφορά

τροποποίηση τεχνικού προγράμματος 2017»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 7ο τακτικό θέμα της ημερήσιας διάταξης «Έγκριση της αριθμ. 11/2017 απόφασης Εκτελεστικής Επιτροπής η οποία αφορά τροποποίηση τεχνικού προγράμματος 2017» έθεσε υπόψη του Συμβουλίου την αριθμ. 11/2017 απόφαση της Ε.Ε.  στην οποία αναφέρονται τα εξής :

Η παρούσα τροποποίηση αφορά:

* Την μελέτη με τίτλο «Μελέτες κατασκευής μόνιμου στεγασμένου Εκθεσιακού Κέντρου» της οποίας ο αρχικός προϋπολογισμός της ανέρχεται στις 775.826,97 € αντί των 250.000,00€ ενώ στην υπάρχουσα πίστωση έτους απαιτούνται 210.000,00€ αντί του ποσού των 90.000,00€. Η διαφορά των 120.000,00€ θα καλυφθεί:
* Από την επένταξη της μελέτης « Μελέτη ενεργειακής αναβάθμισης δημοτικών εγκαταστάσεων, κτιρίων και σχολείων» ,προϋπολογισμού 80.000,00€ . Η απένταξη της συγκεκριμένης μελέτης από το τεχνικό πρόγραμμα προτείνεται πρώτον γιατί δεν έχει οριστικοποιηθεί η μελέτη ενεργειακής κλάσης των σχολείων και δεύτερον επειδή τρέχει το πρόγραμμα ELENA και ενδέχεται να καλύψει και τα σχολεία.
* Από την μείωση της πίστωσης του έργου « Έργα οδοποιίας στη ΔΕ Αρταίων [Υποβίβαση στάθμης στην οδό Τζουμέρκων-Διάνοιξη τμήματος οδού Πρωταγώρα- αποπεράτωση κατασκευής παρόδου της οδού Άρη Βελουχιώτη-Mπιζανίου]» κατά 20.000,00€ επειδή αρκεί η εναπομείνασα πίστωση μέχρι τέλος του έτους. Έτσι η υπάρχουσα πίστωση των 85.000,00€ φτάνει στις 65.000,00€
* Από την μείωση της πίστωσης του έργου « Φωτισμός ιστορικών μνημείων Άρτας» κατά 20.000,00€ επειδή αρκεί η εναπομείνασα πίστωση μέχρι τέλος του έτους. Έτσι αντί της υπάρχουσας πίστωσης των 50.000,00€ προτείνεται το ποσό των 30.000,00€.
* Την απένταξη του έργου « Κατασκευή τσιμεντοστρώσεων στο Δήμο Αρταίων (έργο αυτεπιστασίας)» προϋπολογισμού 11.000,00€ επειδή προτάθηκε από την Τεχνική Υπηρεσία η προμήθεια έτοιμου σκυροδέματος αντί της αυτεπιστασίας.
* Την ένταξη του έργου «Εγκαταστάσεις φωτισμού στο Δήμο Αρταίων (νέο)», προϋπολογισμού 60.000,00€ το οποίο εγγράφηκε μετά από αναμόρφωση στον τρέχοντα προϋπολογισμό του Δήμου στον ΚΑ 20-7325.002 αλλά εκ παραδρομής δεν συμπεριλήφθηκε στο πρόγραμμα εκτελεστέων έργων.
* Την αύξηση του αρχικού προϋπολογισμού του έργου: «Βελτίωση προσβασιμότητας και κατασκευή πεζοδρομίων στην Άνω Πόλη» από 100.000,00 € σε 119.100,00 €

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την αριθμ. 11/2017 απόφαση και γενομένης ψηφοφορίας κατά την οποία ο κ. Κοσμάς Ηλίας ο κ. Παπαλέξης Ιωάννης , ο κ.Βλάρας Γρηγόριος, η κα Κιτσαντά Ευαγγελίτσα και ο κ. Ξυλογιάννης Άγγελος ψήφισαν κατά

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

**Α.-** Την έγκριση της αριθμ.11/2017 απόφασης της Εκτελεστικής Επιτροπής του Δήμου Αρταίων η οποία αφορά «7η τροποποίηση του  Προγράμματος Εκτελεστέων Έργων & Σχεδίου Δράσης έτους 2017» η οποία αφορά:

* Την μελέτη με τίτλο «Μελέτες κατασκευής μόνιμου στεγασμένου Εκθεσιακού Κέντρου» της οποίας ο αρχικός προϋπολογισμός της ανέρχεται στις 775.826,97 € αντί των 250.000,00€ ενώ στην υπάρχουσα πίστωση έτους απαιτούνται 210.000,00€ αντί του ποσού των 90.000,00€. Η διαφορά των 120.000,00€ θα καλυφθεί:
* Από την επένταξη της μελέτης « Μελέτη ενεργειακής αναβάθμισης δημοτικών εγκαταστάσεων, κτιρίων και σχολείων» ,προϋπολογισμού 80.000,00€ . Η απένταξη της συγκεκριμένης μελέτης από το τεχνικό πρόγραμμα προτείνεται πρώτον γιατί δεν έχει οριστικοποιηθεί η μελέτη ενεργειακής κλάσης των σχολείων και δεύτερον επειδή τρέχει το πρόγραμμα ELENA και ενδέχεται να καλύψει και τα σχολεία.
* Από την μείωση της πίστωσης του έργου « Έργα οδοποιίας στη ΔΕ Αρταίων [Υποβίβαση στάθμης στην οδό Τζουμέρκων-Διάνοιξη τμήματος οδού Πρωταγώρα- αποπεράτωση κατασκευής παρόδου της οδού Άρη Βελουχιώτη-Mπιζανίου]» κατά 20.000,00€ επειδή αρκεί η εναπομείνασα πίστωση μέχρι τέλος του έτους. Έτσι η υπάρχουσα πίστωση των 85.000,00€ φτάνει στις 65.000,00€
* Από την μείωση της πίστωσης του έργου « Φωτισμός ιστορικών μνημείων Άρτας» κατά 20.000,00€ επειδή αρκεί η εναπομείνασα πίστωση μέχρι τέλος του έτους. Έτσι αντί της υπάρχουσας πίστωσης των 50.000,00€ προτείνεται το ποσό των 30.000,00€.
* Την απένταξη του έργου « Κατασκευή τσιμεντοστρώσεων στο Δήμο Αρταίων (έργο αυτεπιστασίας)» προϋπολογισμού 11.000,00€ επειδή προτάθηκε από την Τεχνική Υπηρεσία η προμήθεια έτοιμου σκυροδέματος αντί της αυτεπιστασίας.
* Την ένταξη του έργου «Εγκαταστάσεις φωτισμού στο Δήμο Αρταίων (νέο)», προϋπολογισμού 60.000,00€ το οποίο εγγράφηκε μετά από αναμόρφωση στον τρέχοντα προϋπολογισμό του Δήμου στον ΚΑ 20-7325.002 αλλά εκ παραδρομής δεν συμπεριλήφθηκε στο πρόγραμμα εκτελεστέων έργων.
* Την αύξηση του αρχικού προϋπολογισμού του έργου: «Βελτίωση προσβασιμότητας και κατασκευή πεζοδρομίων στην Άνω Πόλη» από 100.000,00 € σε 119.100,00 €

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 429/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*