

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:419/2017** **ΑΔΑ: ΩΣΓΜΩΨΑ-ΝΘΜ**

**ΘΕΜΑ:**«Έγκριση της αριθμ. 58/2017 απόφασης του ΔΣ του ΚΚΜΠΑΠ η οποία αφορά «Δημιουργία παραρτημάτων Κ.Α.Π.Η. στις Δ.E Άρτας , Αμβρακικού, Ξηροβουνίου, Βλαχέρνας και Φιλοθέης ως αποκεντρωμένες υπηρεσίες του Ν.Π.Δ.Δ. Κέντρο Κοινωνικής Μέριμνας Παιδείας –Αθλητισμού-Πολιτισμού Δήμου Αρταίων»

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 15ο έκτακτο θέμα της ημερήσιας διάταξης «Έγκριση της αριθμ. 58/2017 απόφασης του ΔΣ του ΚΚΜΠΑΠ η οποία αφορά «Δημιουργία παραρτημάτων Κ.Α.Π.Η. στις Δ.E Άρτας , Αμβρακικού, Ξηροβουνίου, Βλαχέρνας και Φιλοθέης ως αποκεντρωμένες υπηρεσίες του Ν.Π.Δ.Δ. Κέντρο Κοινωνικής Μέριμνας Παιδείας –Αθλητισμού-Πολιτισμού Δήμου Αρταίων» έθεσε υπόψη την παραπάνω απόφαση του ΚΚΜΠΑΠ και στη συνέχεια έδωσε το λόγο στον κ. Κοτσαρίνη Μιχαήλ Πρόεδρο του ΝΠΔΔ για περισσότερες διευκρινήσεις επί του θέματος.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη Ν.3463/06, τις διατάξεις του άρθρου 103 παρ 6 του Ν.3852/10, το πρωτόκολλο παραλαβής και γενομένης ψηφοφορίας κατά την οποία ο κ. Κοσμάς Ηλίας, ο κ. Παπαλέξης Ιωάννης , ο κ.Βλάρας Γρηγόριος, η κα Κιτσαντά Ευαγγελίτσα και ο κ. Ξυλογιάννης Άγγελος ψήφισαν Παρών

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

**Α.-** Την έγκριση της αριθμ. της αριθμ. 58/2017 απόφασης του ΔΣ του ΚΚΜΠΑΠ η οποία αφορά «Δημιουργία παραρτημάτων Κ.Α.Π.Η. στις Δ.E Άρτας , Αμβρακικού, Ξηροβουνίου, Βλαχέρνας και Φιλοθέης ως αποκεντρωμένες υπηρεσίες του Ν.Π.Δ.Δ. Κέντρο Κοινωνικής Μέριμνας Παιδείας –Αθλητισμού-Πολιτισμού Δήμου Αρταίων» ως εξής:

1.Tη λειτουργία αποκεντρωμένης υπηρεσίας με την ονομασία «Κ.Α.Π.Η. Άνω Πόλης»

2.Τη λειτουργία αποκεντρωμένης υπηρεσίας με την ονομασία «Κ.Α.Π.Η Ανέζας»

3.Τη λειτουργία αποκεντρωμένης υπηρεσίας με την ονομασία «Κ.Α.Π.Η. Αμμοτόπου»

4.Τη λειτουργία αποκεντρωμένης υπηρεσίας με την ονομασία «Κ.Α.Π.Η. Γραμμενίτσας»

5. Τη λειτουργία αποκεντρωμένης υπηρεσίας με την ονομασία «Κ.Α.Π.Η. Φιλοθέης»

Τα ανωτέρω παραρτήματα Κ.Α.Π.Η. θα λειτουργούν ως αποκεντρωμένες υπηρεσίες του Ν.Π.Δ.Δ. «Κέντρο Κοινωνικής Μέριμνας Παιδείας- Αθλητισμού-Πολιτισμού Δήμου Αρταίων» και θα ενταχθούν στον Οργανισμό Εσωτερικής Υπηρεσίας (ΟΕΥ) του.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 419/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*