

**ΑΠΟΣΠΑΣΜΑ ΠΡΑΚΤΙΚΟΥ 17/2017**

**Αριθ. Απόφασης:430/2017** **ΑΔΑ: 70ΣΔΩΨΑ-Ε0**

**ΘΕΜΑ:** «Έγκριση της αριθμ.29/2017 απόφασης της Επιτροπής Ποιότητας Ζωής η οποία

αφορά «Καθορισμό θέσεων δικύκλων οχημάτων και επέκταση των θέσεων

στάθμευσης για την εξυπηρέτηση της Δημοτικής Λαικής Αγοράς »

Στην Άρτα σήμερα την δεκάτη τετάρτη (14η) του μηνός Ιουλίου του έτους 2017 ημέρα Παρασκευή και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 26690/10-7-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Πατήλας Κων/νος 3. Παπάζογλου Χαράλαμπος 4. Νταλάκας Δημήτριος 5. Τράμπας Κων/νος 6. Πανέτας Γεώργιος 7. Χαρακλιάς Κων/νος 8. Κοτσαρίνης Μιχαήλ 9. Ζέρβας Κων/νος 10. Σιαφάκας Χριστόφορος 11. Λιλής Γεώργιος 12. Σφήκας Δημήτριος 13. Κουτρούμπα Άννα- Μαρία | 1. Βλάχος Μιχαήλ 2. Κοσμάς Ηλίας 3. Παπαλέξης Ιωάννης 4. Βλάρας Γρηγόριος 5. Κιτσαντά Ευαγγελίτσα 6. Ξυλογιάννης Άγγελος 7. Παπαϊωάννου Κων/νος |

**Απουσίαζαν**, αν και κλήθηκαν νόμιμα οι:Μπαλάγκας Γεώργιος, Νταλάκας Δημήτριος, Καραγεώργος Γεώργιος, Λιόντος Νικόλαος, Γραμματικού- Παπατσίμπα Θεανώ, Στασινός Παύλος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Βασιλάκη- Μητρογιώργου Βικτωρία, Παπακίτσος Στέφανος και Πετανίτης Δημήτριος.

Στη συνεδρίαση δεν παραβρέθηκαν Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση δέκα οχτώ (18) έκτακτων θεμάτων.

Ο κ. Ζέρβας αποχώρησε μετά την συζήτηση του 3ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 10ο τακτικό θέμα της ημερήσιας διάταξης «Έγκριση της αριθμ.29/2017 απόφασης της Επιτροπής Ποιότητας Ζωής η οποία αφορά «Καθορισμό θέσεων δικύκλων οχημάτων και επέκταση των θέσεων στάθμευσης για την εξυπηρέτηση της Δημοτικής Λαικής Αγοράς» έθεσε υπόψη την παραπάνω απόφαση της Επιτροπής Ποιότητας Ζωής με την οποία η επιτροπή γνωμοδοτεί θετικά στα εξής:

Α. Γνωμοδοτεί θετικά για τη μετατροπή των κατωτέρω θέσεων, όπου ήδη επιτρέπεται η στάθμευση, σε θέσεις στάθμευσης αποκλειστικά δικύκλων οχημάτων:

1. Στην οδό Βασ. Κων/νου στη συμβολή με την οδό Παντοκράτορος.
2. Στην οδό Βασ. Κων/νου έμπροσθεν του Ναού Αγ. Σπυρίδωνα μεταφέροντας την θέση ΑΜΕΑ μία θέση πιο κάτω.
3. Στην οδό Τζαβέλλα αμέσως μετά τη συμβολή της με τον πεζόδρομο της Πριοβόλου.
4. Στην οδό Βασ. Πύρρου απέναντι από την είσοδο της Αγ. Θεοδώρας.
5. Στην οδό Σκουφά και Ε. Βενιζέλου από την πλευρά της πλατείας Κιλκίς, διατηρώντας και την υφιστάμενη στο πρόσωπο του πεζόδρομου Σκουφά και μπροστά από την πιάτσα των ταξί.
6. Στην οδό Φιλελλήνων με τον πεζόδρομο Κοσμά Αιτωλού πριν τη θέση ΑΜΕΑ*.*
7. Στην αρχή της οδού Μακρυγιάννη
8. Στην οδό Βασιλέως Κωνσταντίνου, πίσω από τον Ι.Ν. του Αγίου Γεωργίου.
9. Στην οδό Βασιλέως Πύρρου (φαρμακείου Ευσταθίου)
10. Στην οδό Βασιλέως Κωνσταντίνου αμέσως μετά τη συμβολή της με την οδό Μάνθα.
11. Στην οδό Βασιλέως Κωνσταντίνου μεταξύ των οδών Κουμουνδούρου και Νόρμαν (Δημοτικό Ευρυχώριο)

Β. Γνωμοδοτεί θετικά για την επέκταση του χώρου που υπάρχει για χρήση της δημοτικής-λαϊκής αγοράς επί της οδού Βασ. Πύρρου ώστε να καλύψει όλο το πρόσωπο αυτής έως το μικρό πεζόδρομο που τη διαχωρίζει από το οικοδομικό τετράγωνο, κατά τις ώρες λειτουργίας της.

Η Τεχνική Υπηρεσία με εγγραφό της θεωρεί ότι θα πρέπει συμπληρωματικά να καθορισθούν τέσσερις (4) επιπλέον θέσεις και συγκεκριμένα:

1. Επί της οδού Αποκαύκου επί της πλευράς του μουσείου.
2. Επί της οδού Αμβρακίας στο Ταχυδρομείο.
3. Επί της οδού Βας.Πύρρου με την οδό Αγ.Κων/νου.
4. Επί της οδού Ελ.Βενιζέλου (τράπεζα Πειραιώς), καταργώντας τη θέση που προορίζεται για τουριστικά λεωφορεία.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την αριθμ. 29/2017 απόφαση της Επιτροπής Ποιότητας Ζωής και την συμπληρωματική εισήγηση της ΤΥΔ

**ΑΠΟΦΑΣΙΖΕΙ  ΟΜΟΦΩΝΑ**

**Α.-** Την έγκριση της αριθμ. 29/2017 απόφαση της Επιτροπής Ποιότητας Ζωής και καθορίζει θέσεις δικύκλων οχημάτων ως εξής:

1. Στην οδό Βασ. Κων/νου στη συμβολή με την οδό Παντοκράτορος.
2. Στην οδό Βασ. Κων/νου έμπροσθεν του Ναού Αγ. Σπυρίδωνα μεταφέροντας την θέση ΑΜΕΑ μία θέση πιο κάτω.
3. Στην οδό Τζαβέλλα αμέσως μετά τη συμβολή της με τον πεζόδρομο της Πριοβόλου.
4. Στην οδό Βασ. Πύρρου απέναντι από την είσοδο της Αγ. Θεοδώρας.
5. Στην οδό Σκουφά και Ε. Βενιζέλου από την πλευρά της πλατείας Κιλκίς, διατηρώντας και την υφιστάμενη στο πρόσωπο του πεζόδρομου Σκουφά και μπροστά από την πιάτσα των ταξί.
6. Στην οδό Φιλελλήνων με τον πεζόδρομο Κοσμά Αιτωλού πριν τη θέση ΑΜΕΑ*.*
7. Στην αρχή της οδού Μακρυγιάννη
8. Στην οδό Βασιλέως Κωνσταντίνου, πίσω από τον Ι.Ν. του Αγίου Γεωργίου.
9. Στην οδό Βασιλέως Πύρρου (φαρμακείου Ευσταθίου)
10. Στην οδό Βασιλέως Κωνσταντίνου αμέσως μετά τη συμβολή της με την οδό Μάνθα.
11. Στην οδό Βασιλέως Κωνσταντίνου μεταξύ των οδών Κουμουνδούρου και Νόρμαν (Δημοτικό Ευρυχώριο)
12. Επί της οδού Αποκαύκου επί της πλευράς του μουσείου
13. Επί της οδού Βας.Πύρρου με την οδό Αγ.Κων/νου.
14. Επί της οδού Ελ.Βενιζέλου (τράπεζα Πειραιώς), καταργώντας τη θέση που προορίζεται για τουριστικά λεωφορεία.
15. Επί της οδού Αμβρακίας στο Ταχυδρομείο

**Β.**- Την επέκταση του χώρου που υπάρχει για χρήση της δημοτικής-λαϊκής αγοράς επί της οδού Βασ. Πύρρου ώστε να καλύψει όλο το πρόσωπο αυτής έως το μικρό πεζόδρομο που τη διαχωρίζει από το οικοδομικό τετράγωνο, κατά τις ώρες λειτουργίας της.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 430/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*